armvectores/hy_wikipedia_2023 huggingface dataset:
Խորաքանդակ

Խորաքանդակ (ֆր.՝ bas-relief — ցածր ռելիեֆ), քանդակագործության տեսակ։ Հարթությունից (կամ մակերեսից) խոր ընկած քանդակապատկեր։ Խորաքանդակը (այսպես կոչված՝ կոյլանոգլիֆ կամ «en creux» ռելիեֆը, այսինքն՝ հարթության վրա փորագրված ուրվապատկեր) կիրառվել է Հին Եգիպտոսի քանդակագործության մեջ, հին արևելյան և անտիկ գլիպտիկայում։
Խորաքանդակը ճարտարապետական կառույցների զարդարման տարածված ձև և բոլոր ժամանակների դեկորատիվ եղանակ, որն հայտնի է պալեոլիթի ժամանակներից. առաջին խորաքանդակները ժայռափոր պատկերներն էին։ Խորաքանդակները նաև հաճախ տեղ են գտնում հուշարձանների պատվանդաններին, կոթողների, հուշատախտակներին, մետաղադրամներին, շքանշաններին և գեմմաներին։
Որպես ճարտարապետական դեկորի մի մաս խորաքանդակը կարող է զարդարել հենասյունները, ճակտոնները, եզրազարդերը, կամարները, խոյակները։


== Տես նաև ==
Հարթաքանդակ


== Ծանոթագրություններ ==


== Գրականություն ==
«Барельеф»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Ցվետոչնի

Ցվետոչնի (ռուս.՝ Цветочный, ադըղե.՝ Къэгъэгъалъ), ավան Ռուսաստանի Դաշնության Ադըղեայի Հանրապետության Մայկոպի շրջանում։ Տեղակայված է Բելայա գետի ափին։ Գտնվում է շրջկենտրոն Տուլսկիից 1.5 կմ հարավ, ծովի մակարդակից 261 մ բարձրության վրա։ Մտնում է Տիմիրյազևսկայայի գյուղական համայնքի կազմի մեջ։


== Բնակչությունը ==
Բնակչության թիվը կազմում է 1405 (2019) մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մագմատիզմը և մետամորֆիզմը Հայաստանում

Մշակվել են Հայաստանի տարածքի մագմայական և մետամորֆային (փոխակերպային) առաջացումների հասակային, ֆորմացիոն և երկրաքիմիական տիպայնացման սխեմաները, որոշվել է դրանց նյութական կազմը, առաջարկվել են գլխավոր մագմայական կազմավորումների առաջացման ապարաբանական մոդելներ, առանձնացվել են հանքաբեր կազմավորումները (Գ. Բաղդասարյան, Ս. Բալասանյան, Թ. Թադևոսյան, Հ. Ադամյան, Բ. Մելիքսեթյան, Ռ. Մելքոնյան, Ռ. Ջրբաշյան, Ս. Աբովյան, Հ. Ղազարյան, Է. Մալխասյան, Ա. Մնացականյան և ուրիշներ), մշակվել է Փոքր Կովկասի օֆիոլիտների ձևավորման քարագիտական (պետրոլոգիական) ու երկրադինամիկ. նոր մոդել (Ղ. Գալոյան, Ռ. Մելքոնյան և ուրիշներ)։ Տարածաշրջանի փոխակերպությունների առաջացումերի համալիր հետազոտությունների արդյունքում բյուրեղային հիմքի կտրվածքում անջատվել է 2 սերիա, որոնք տարբերվում են փոխակերպվածության աստիճանով և միաբերման (կոնսոլիդացում) հասակով (~680 միլիոն տարի և 300 միլիոն տարի), որոշվել է դրանց նախնական կազմը (Վ. Աղամալյան)։ Կազմվել է ՀԽՍՀ մագմայական և փոխակերպությունների կազմավորումների 1։200000 մասշտաբի քարտեզ։
Բրանդենբուրգյան դարպասներ (այլ կիրառումներ)

Բրանդենբուրգյան դարպասներ արտահայտությունը կարող է վերաբերել` 

Բրանդենբուրգյան դարպասներ
Բրանդենբուրգյան դարպասներ (Կալինինգրադ)
1+1

Անվան այլ կիրառումների համար տե՛ս՝ 1+1 (այլ կիրառումներ)1+1, Ուկրաինայի համազգային հեռուստաընկերություն։ Հեռուստաալիքը հիմնվել է 1995 թվականի սեպտեմբերի 3-ին։ Սկզբից իր հաղորդումները ներկայացնում էր Առաջին ազգային հեռուստաալիքի եթերում, իսկ 1996 թվականից սկսել է հեռարձակվել Ուկրաինայի հեռուստատեսության երկրորդ համազգային ալիքով, ստանալով պետական ՈՒՏ-2 հեռուստաալիքի հաճախականությունները։ 2004 թ. հուլիսի 30-ին ստացել է շուրջօրյա հեռարձակման իրավունք, և սույն թվականի օգոստոսի 16-ից սկսել է աշխատել 24-ժամյա գրաֆիկով։
Ըստ GFK Ukraine-ի կողմից անցկացված հետազոտությունների, «1+1» ուկրաինական հեռուստաեթերում հեռուստաալիքի բաժինը 2007 թվականին կազմել է 15,19, և այդ ցուցանիշներով զբաղեցրել երկրորդ տեղը, իսկ 2008 թվականին՝ նույնպես երկրորդ տեղը 15,05%--ով։ 2011 թ. արդյունքները ցույց են տվել, որ հեռուստաալիքի դիտման բաժինը կազմել է օրական 13,5% և 15,99% երեկոյան ժամերին։ Ուկրաինայի տարածքի 95%-ը գտնվում է «1+1» - ի տեխնիկական ծածկույթում։
2006 թ. մարտից ԱՄՆ և Կանադայի կաբելային ցանցերում սկսեց հեռարձակվել հեռուստաալիքի միջազգային տարբերակը՝ «1+1 International», որն ուղղված է Հյուսիսային Ամերիկայում ուկրաինական սփյուռքի ներկայացուցիչներին։


== Արտաքին հղումներ ==
Պաշտոնական կայք (ուկր.)


== Ծանոթագրություններ ==
Սեդիկո

Սեդիկո (իտալերեն՝ Sedico), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 9143 մարդ (2004), բնակչության խտություն՝ 96 մարդ/կմ²։ Զբաղեցնում է 91 կմ² մակերես։ Փոստային ինդեքս՝ 32036։ Հեռախոսային կոդ՝ 0437։
Սեդիկոն սահմանակից է Բելունո, Գոզալդո, Լա Վալե Ագորդինա, Լիմանա, Լոնգարոնե, Մել, Ռիվամոնտե Ագորդինո, Սանտա Ջուստինա, Սոսպիրոլո, Տրիկիանա համայնքներին։
Կոմունայում մարտի 25-ին նշվում է Սուրբ Մարիամ Աստվածածնի Ավետման տոնը։


== Ժողովրդագրություն ==
Բնակչության աճը


== Ծանոթագրություններ ==
Ռուդնյա (գյուղ, Ռոժիշչեի շրջան)

Անվան այլ կիրառումների համար տե՛ս՝ ՌուդնյաՌուդնյա (ուկրաիներեն՝ Рудня), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1545 թվականին։
2001 թվականի տվյալներով Ռուդնյա գյուղում բնակվում էր 618 մարդ։ Բնակավայրը զբաղեցնում է 2,09 կմ² տարածք։ Բնակչության խտությունը կազմում էր 295,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոտի Ստորին

Տոտի Ստորին, գյուղ Արևմտյան Հայաստանում, Էրզրումի վիլայեթի Բասենի գավառակում՝ Ստորին Բասենում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Հռիփսիմե Գրիգորյան

Հռիփսիմե Գրիգորյան, ՀՀ Ազգային Ժողովի 7-րդ գումարման պատգամավոր, միջազգայնագետ, քաղաքագետ։ ՀՀ ԱԺ տնտեսական հարցերի մշտական հանձնաժողովի անդամ։


== Կենսագրություն ==
Հռիփսիմե Գրիգորյանը ծնվել է 1988 թվականի սեպտեմբերի 18-ին՝ Երևանում։
Մինչև 2009 թվականը սովորել է Երևանի պետական համալսարանի միջազգային հարաբերությունների ֆակուլտետու, ստացել միջազգայնագետի որակավորում։ 2011 թվականին Բուդապեշտում խորացրել է գիտելիքները՝ ավարտելով Կենտրոնական Եվրոպական համալսարանի քաղաքագիտության ֆակուլտետը և ստանալով քաղաքագիտության մագիստրոսի որակավորում։
«Ֆեդերալիզմ, ապակենտրոնացում և հակամարտության կարգավորում» (2010 թվական, Ֆրիբուրգի համալսարան, Շվեյցարիա) և «Ժողովրդավարացման մարտահրավերներ» (2012 թվական, Երիտասարդ լիբերալների միջազգային ֆեդերացիա, Շվեդիա) դասընթացների մասնակից է։
2009 թվականին Հայաստանում ԱՄՆ-ի դեսպանատնում աշխատել է որպես հանրային կապերի բաժնի օգնական։ 2012 թվականին՝ Քեմբրիջի համալսարանի քաղաքագիտության ֆակուլտետի հետազոտողի օգնական։ 2012-2017 թվականներին՝ Գոտենբուրգի համալսարանի «Ժողովրդավարության տեսակներ» ծրագրի հետազոտող։ 2013 թվականին աշխատել է «Հայկական կարմիր խաչի ընկերություն» հասարակական կազմակերպությունում՝ որպես կրթության մասնագետ։ 2013, 2015 և 2017 թվականներին ԵԱՀԿ ժողովրդավարական հաստատությունների և մարդու իրավունքների գրասենյակում եղել է լրատվության մասնագետի ավագ օգնական։ 2014 թվականին գործարար զարգացման կառավարիչ է եղել «STDev ցանցի և հավելվածների զարգացման կազմակերպությունում»։ 2016 թվականին հիմնադրել է «Գրիգ թրեվլ» ՍՊԸ-ն և այն տնօրինել մինչև 2015 թվականը։ 2016-2018 թվականներին համակարգել է ՀՀ տնտեսական զարգացման և ներդրումների նախարարության զբոսաշրջության պետական կոմիտեի դոնորների հետ կապերը, եղել է նաև մարկետինգի և խթանման վարչության խորհրդական։ 2018 թվականի հունիսի 11-ից մինչև 2019 թվականի հունվարի 14-ը նախագահել է ՀՀ տնտեսական զարգացման և ներդրումների կոմիտեն։
2008 թվականին անդամակցել է «Հիմա» երիտասարդական նախաձեռնությանը, 2011 թվականից՝ «Հիմա» հ/կ-ին։


== Քաղաքական գործունեություն ==
2018 թվականի դեկտեմբերի 9-ին «Իմ քայլը» կուսակցությունների դաշինքի թիվ 3 ընտրատարածքի տարածքային ընտրական ցուցակով ընտրվել է ՀՀ ԱԺ 7-րդ գումարման պատգամավոր։


== Ընտանիք ==
Ամուսնացած է։


== Ծանոթագրություններ ==
Ակնաղբյուր (Հադրութի շրջան)

Անվան այլ կիրառումների համար տե՛ս՝ Ակնաղբյուր (այլ կիրառումներ)
Ակնաղբյուր, գյուղ Արցախի Հանրապետության Հադրութի շրջանում՝ հանրապետության հարավարևելյան հատվածում, Հադրութ շրջկենտրոնից` 29 կմ հեռավորության վրա, իսկ մայրաքաղաք Ստեփանակերտից` 70 կմ հեռավորության վրա։ Գտնվում է Արևասար լեռան ստորոտին՝ 850 մ բարձրության վրա։
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։


== Աշխարհագրություն ==
Համայնքը լեռնային է, ունի 1526,4 հա տարածք, որից 1306,13 հա գյուղատնտեսական նշանակության, 153,27 հա անտառային հողեր։ Ակնաղբյուր համայնքի սահմանային գոտով հոսում է Վարանդա գետի վտակը։ Համայնքի տարածքում առկա են թվով 2 աղբյուրներ` «Սար բուլաղ»
և «Արտեզյան ջրհոր»։


== Բնակչություն ==
Բնակչությունը՝ 345 (2003)։ 2015 թվականին համայնքի բնակչության թվաքանակը կազմում է 322 մարդ, կա 79 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ`անասնապահությամբ և հողագործությամբ։


== Արցախյան գոյամարտի տարիներին ==
1988 թվականին Ակնաղբյուրում ստեղծվել են պահակակետեր, սահմանվել է շուրջօրյա հերթապահություն։ 1991 թվականի նոյեմբերին հակառակորդը տարբեր ուղղություններով հարձակվել է Խրմանջուղ գյուղի վրա և փորձել գրավել Ակնաղբյուրը։ Գյուղի ինքնապաշտպանական ուժերը (հարմանատար՝ Խ. Հովսեփյան) Էջմիածնի կամավորական ջոկատի (հրամանատար Մ. Գփգորյան) օգնությամբ կասեցրել են հակառակորդի հարձակումը։ 1992 թվականի հունվարի 7-ին ճնշել են ադրբեջանական ռազմական հենակետը և ազատագրել Հախլլու գյուղը։ 1992 թվականի մարտին գյուղի Ա ԼՂՀ ինքնապաշտպանական ուժերը Ակնաղբյուրի «Մասիս» դիրքում ոչնչացրել են հակառակորդի զինտեխնիկան, անցել հակահարձակման, գրավել ենթաշրջանի գյուղերի համար վտանգավոր դիրքերը։ Ակնաղբյուրի ինքնարդաշտպանական մարտերին մասնակցել են նաև Հոկտեմբերյանի և Ջերմուկի կամավորական ջոկատները։ Ակնաղբյուրից զոհվել է 10 ազատամարտիկ։


== Պատմամշակութային հուշարձաններ ==
Համայնքի պատմամշակութային հուշարձաններն են` Սբ. Աստվածածնի եկեղեցի (XIX դար), գերեզմանոց (XVIII-XIX դարեր)։


== Հասարարակական կառույցներ ==
Ունի միջնակարգ դպրոց՝ զոհված ազատամարտիկ Վ. Ամխջանյանի անվան (վերականգնվել է Միջազգային կարմիր խաչի աջակցությամբ), որտեղ 2015 թվականի դրությամբ սովորում են 52 աշակերտներ, բուժկետ, գյուղապետարան։ Մշակույթի տունը 1991 թվականի ռմբակոծությունից ավերվել է։


== Ծանոթագրություններ ==
Դարյա Շեստակովա

Դարյա Ստանիսլավովնա Շեստակովա (ռուս.՝ Дарья Станиславовна Шестакова, օրիորդական ազգանունը՝ Բոբկովա, Бобкова, փետրվարի 16, 1996(1996-02-16), Ուժգորոդ, Ուկրաինա), ռուս ռեգբիստ, ԲԿՄԱ ակումբի խաղացող։ Ռեգբի-7-ի Եվրոպայի չեմպիոն (2016, 2017, 2018, 2019, 2021), ռեգբի-15-ի Եվրոպայի առաջնությունների բրոնզե մեդալակիր  (2015)։ Ռուսաստանի միջազգային դասի սպորտի վարպետ, Ռուսաստանի սպորտի վաստակավոր վարպետ։


== Կենսագրություն ==
Ծնվել է Ուժգորոդում, հետագայում տեղափոխվել է Չելյաբինսկ։ Սովորել է թիվ 138 դպրոցում, նրա դասընկերներից մեկը եղել է բասկետբոլիստ Կիրիլ Պիսկլովնը (2020 թվականի Ամառային օլիմպիական խաղերի արծաթե մեդալակիր (բասկետբոլ 3x3)։ Դարյան զբաղվել է թեթև ատլետիկայով (բարձրացատկ) և դարձել սպորտի վարպետի թեկնածու, սակայն հետագայում սկսել է զբաղվել ռեգբիով։ Քույրը՝ Արինա Բիստրովան, նույնպես ռեգբիստ է, Դարյայի հետ դարձել է 2016 և 2017 թվականների Եվրոպայի չեմպիոն Ռուսաստանի ռեգբիի հավաքականի կազմում, Հանդես է գալիս «ՌԳՈՒՏԻՍ-Պոդմոսկովիե» ակումբում և Ռուսաստանի ռեգբի-7-ի հավաքականում, բազմիցս ներգրավվել է ռեգբիի Համաշխարհային սերիայի խաղերին․ 2017 թվականի նոյեմբեր-դեկտեմբերին Դուբայում անցկացված էտապում նվաճել է բրոնզե մեդալներ։ 
Դարյան զբաղվում է բարեգործական գործունեությամբ. 2017 թվականի սեպտեմբերի 20-ին մասնակցել է «Մարզաշապիկը նվիրում է կյանք» (ռուս.՝ «Футболка дарит жизнь») հիմնադրամի կողմից Դմիտրի Ռոգաչևի անվան մանկական արյունաբանության, ուռուցքաբանության և իմունոլոգիայի ԲԿ-ի հիվանդ երեխաների համար կազմակերպված միջոցառմանը։
2021 թվականին հանդես է եկել Եվրոպայի ռեգբիի առաջնության երկու փուլերում՝ Լիսաբոնում և Մոսկվայում и Москве՝ նվաճելով Եվրոպայի չեմպիոնի հինգերորդ տիտղոսն իր կարիերայում։ Նույն թվականի հուլիսին ընդգրկվել է Ռուսաստանի օլիմպիական կոմիտեի թիմի հայտացուցակում՝ մասնակցելու Տոկիոյի Ամառային օլիմպիական խաղերին։


== Ծանոթագրություններ ==
Խլածաղիկ Թախտաջյանի

Խլածաղիկ Թախտաջյանի (լատ.՝ Scrophularia takhtajanii), խլածաղկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
8-20 սմ բարձրությամբ կիսաթփիկ բույս է։ Ցողունները լինում են 1-5 հատ, սովորաբար պարզ և մուգ մանուշակագույն։ 2-3 զույգերով տերևները հակադիր են, կոթունները՝ մուգ մանուշակագույն։ 7-15 ծաղիկներով ծաղկաբույլը ողկույզանման է։ Պսակը վառ կանաչ է և մուգ ծիրանագույն վերին շուրթերով։


== Տարածում ==
Հայաստանում հանդիպում է միայն Մեղրու ֆլորիստիկական շրջանում՝ Արծվաբերդ գյուղի շրջակայքում։


== Էկոլոգիա ==
Աճում է ենթալպյան գոտում՝ ծովի մակարդակից 2300-2700 մ բարձրությունների վրա։ Ծաղկում է հունիս ամսին, պտղաբերում՝ հուլիսին։


== Պահպանություն ==
Կրիտիկական վիճակում գտնվող տեսակ է։ Հայաստանի էնդեմիկ է։ Հայտնի է մեկ փոքր պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Աճելավայրերի փոփոխության հետևանքով տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկած չէ։
Պոպուլյացիայի մի մասը պահպանվում է «Արևիկ» ազգային պարկի սահմաններում։


== Ծանոթագրություններ ==
Միրնոե (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՄիրնոեՄիրնոե (ուկրաիներեն՝ Мирне), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Միրնոե գյուղում բնակվում էր 24 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սյուլի սյուր Լուարի ամրոց

Սյուլի սյուր Լուարի ամրոց (ֆր.՝ Sully-sur-Loire), միջնադարյան ամրոց Սյուլի սյուր Լուար կոմունայում, Լուարե դեպարտամենտ, Ֆրանսիա։
Ամրոցը մինչև 1962 թվականը պատկանել է հանրահայտ Բեյուն ընտանիքին, որի առավել կարկառուն ներկայացուցիչը եղել է առաջին կոմս Սյուլին։ Սկզբնական շրջանում ամրոցն ունեցել է պաշտպանական նշանակություն։ Ֆրոնդայի ժամանակաշրջանում այստեղ են թաքնվել Ֆրանսիայի թագուհի Աննա Ավստրիացին և Ջուլիո Մազարինին։ 18-րդ դարի սկզբին Վոլտերը, որին ռեգենտ Ֆիլիպ II-ը հետապնդում էր երգիծական ստեղծագործություների համար, ևս թաքնվել է այստեղ։
Սյուլի սյուր Լուարի ամրոցը մեկն է Լուարայի դղյակներից, որոնք 2000 թվականին ընդգրկվել են ՅՈՒՆԵՍԿՕ-ի Համաշխարհային ժառանգության օբյեկտների ցանկում։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Ministry of Culture database entry for Château de Sully-sur-Loire
Ministry of Culture photos
Գիգա Բոկերիա

Գիգա Բոկերիա (վրաց.՝ გიგა ბოკერია, ապրիլի 20, 1972(1972-04-20), Թբիլիսի, Վրացական ԽՍՀ, ԽՍՀՄ), վրացի քաղաքական և պետական գործիչ, Վրաստանի խորհրդարանի պատգամավոր։


== Կենսագրություն ==
Գիգա Բոկերիան ծնվել է հայտնի շախմատիստների ընտանիքում։ 1990-1995 թվականներին Գիգա Բոկերիան սովորել է Թբիլիսիի պետական համալսարանի պատմության ֆակուլտետում։ 2002 թվականին ուսումը պարունակել է Մեծ Բրիտանիայում։ Անգլիայում նա սովորել է Լեսթերի համալսարանի իրավագիտական ֆակուլտետում։ 1996-2004 թվականներին Բոկերիան աշխատել է Մարդու իրավունքների ամրապնդմանը ուղղված միջոցառումների գործում։
2004-2008 թվականներին ղեկավարել է Վրաստանի պատվիրակությունը։ Բոկերիան Վրաստանի ամենից ազդեցիկ քաղաքական գործիչներից մեկն է։ 2008-2010 թվականներին եղել է Վրաստանի արտաքին գործերի նախարարի տեղակալը։ 2010 թվականին աշխատել է խորհրդարանում որպես Վրաստանի Ազգային անվտանգության խորհրդի քարտուղար։ Աշխատանքից ազատվել է 2013 թվականի նոյեմբերին Միխեիլ Սաակաշվիլիի պաշտոնաթողից հետո։


== Տես նաև ==
Վարդերի հեղափոխություն


== Ծանոթագրություններ ==
Գրեյպ (արբանյակ)

Գրեյպ, Սատուրնի արբանյակն է, հայտնաբերվել է Սքոթ Շեփարդի կողմից 2006 թվականին։
Բիստրյոնոկ

Բիստրյոնոկ (ռուս.՝ Быстрёнок), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Պեսչանոյ գետի աջ ափով՝ 129 կմ հեռավորության վրա։ Գետի երկարությունը 45 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200312115100008108
Հիդրոլոգիական ուսումնասիրությունների կոդը - 115100810
Ավազանի կոդը -  13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սամվել Գալստյան

Վիքիպեդիայում կան հոդվածներ  Գալստյան ազգանունով այլ մարդկանց մասին:Սամվել Սուրենի Գալստյան (հուլիսի 13, 1949(1949-07-13), Քաղցրաշեն, Արտաշատի շրջան, Հայկական ԽՍՀ, ԽՍՀՄ), ՀՀ պետական գործիչ, ՀՀ գյուղատնտեսության նախարարի տեղակալ (2003-2016)։


== Կրթություն ==
1969-1975 թվականներին սովորել և ավարտել է Հայկական գյուղատնտեսական ինստիտուտը՝ գիտնական-ագրոնոմի որակավորմամբ։


== Աշխատանքային գործունեությունը ==
1966-1972 թվականներին աշխատել է Քաղցրաշենի կոլտնտեսությունում որպես կոլտնտեսական։
1972-1975 թվականներին աշխատել է Քաղցրաշենի կոլտնտեսությունում որպես դաշտավարական բրիգադի բրիգադավար։
1975-1978 թվականներին աշխատել է Քաղցրաշենի կոլտնտեսությունում որպես գլխավոր գյուղատնտես։
1978-1984 թվականներին՝ ՀԽՍՀ գյուղատնտեսության մինիստրության Նարեկի խաղողապտղատնկարանային տնտեսության տնօրեն։
1984-1991 թվականներին՝ Քաղցրաշենի կոլտնտեսության վարչության նախագահ։
1989-1991 թվականներին՝ ԽՍՀՄ Գերագույն խորհրդի ժողովրդական պատգամավոր։
1991-1996 թվականներին՝ Արտաշատի շրջանային խորհրդի գործադիր կոմիտեի նախագահի տեղակալ։
1996-1998 թվականներին՝ Հայաստանի Հանրապետության Արարատի մարզպետի խորհրդական։
1998-2001 թվականներին՝ Հայաստանի Հանրապետության Արարատի մարզպետի աշխատակազմի ղեկավար։
2001 թվականին ՀՀ վարչապետի որոշմամբ նշանակվել է Հայաստանի Հանրապետության Արարատի մարզպետի տեղակալ։
2003 թվականին ՀՀ վարչապետի որոշմամբ նշանակվել է Հայաստանի Հանրապետության գյուղատնտեսության նախարարի տեղակալ, 2016 թվականին ազատվել է զբաղեցրած պաշտոնից։


== Պարգևներ ==
ԽՍՀՄ «Աշխատանքային արիության համար» մեդալ։
ԽՍՀՄ գյուղատնտեսության նվաճումների համար մեդալ։
Անանիա Շիրակացու մեդալ։
ՀՀ Ազգային ժողովի պատվո մեդալ։
ՀՀ վարչապետի հուշամեդալ։Ամուսնացած է, ունի չորս զավակ և յոթ թոռ։ Անկուսակցական է։


== Ծանոթագրություններ ==
Պյոտր Արապով

Պյոտր Արապով (ռուս.՝ Пётр Ива́нович Ара́пов, փետրվարի 12 (24), 1871 - հունվարի 21, 1930(1930-01-21), Գատչինա, Լենինգրադի մարզ, ՌԽՖՍՀ, ԽՍՀՄ), ռուս գեներալ, Առաջին համաշխարհային պատերազմի հերոս։


== Կենսագրություն ==
Ուղղափառ ազնվականներից է։  Գեներալ-լեյտենանտ  Իվան  Անդրեևիչ  Արապովի (1844-1913) և Ալեքսանդրա Պետրովնա Լանսկոյի  (1845-1919) որդին է։ Ավարտել է Պաժերի կորպուսը (1890) 1-ին կարգով և ծառայության անցել Կավալերգրադյան գնդում, որպես կորնետ։
Կոչումները` 

պորուչիկ (1894)
շտաբս-ռոտմիստր (1900)
ռոտմիստր (1902)
գնդապետ (1906)
ֆլիգել-համհարզ (1908)
գեներալ-մայոր (գերազանցության համար, 1912) գրանցվելով Շքախմբում
գեներալ-լեյտենանտ (գերազանցության համար, 1917)Ղեկավարել է՝  Կավալերգրադյան գնդի հեծելավաշտը, 2-րդ լեյբ-դրագունական Պսկովյան գունդը  (1910-1912), լեյբ –գվարդիայի Կիրասիրի  Նորին Գերազանցության գունդը  (1912-1914 թթ.):
1914 թվականի օգոստոսին ղեկավարել է իր գունդն Արևելյան Պրուսիայի արշավանքի ժամանակ։ Այնուհետև եղել է 2-րդ  գվարդիական  հեծելազորային  դիվիզիայի 2-րդ բրիգադի  (1914-1915), 1-ին գվարդիական հեծելազորային դիվիզիայի  2-րդ (1915) և 1-ին (1915-1916) բրիգադների հրամանատարը։ 1916 թվականի հունիսից եղել է 3-րդ  գվարդիական հեծելազորային դիվիզիայի հրամանատարը։ Պարգևատրվել է Գեորգիևյան զենքով։  1918 թվականի սեպտեմբերին, Կարմիր տեռորի ժամանակ պատանդ է վերցվել, այնուհետև բաց թողնվել։ Եղել է վտարանդիության մեջ , հետագայում վերադարձել է ԽՍՀՄ։
Մահացել է  1930 թվականին Գատչինում, թաղված է տեղի Նոր գերեզմանատանը։


== Պարգևներ ==
Սուրբ Ստանիսլավի 3-րդ աստիճանի շքանշան (1903)
Սուրբ Աննայի 3-րդ աստիճանի շքանշան  (1905)
Սուրբ Ստանիսլավի 2-րդ աստիճանի շքանշան (1908)
Սուրբ Աննայի 2-րդ աստիճանի շքանշան (1911)
Սուրբ Վլադիմիրի 3-րդ աստիճանի շքանշան   (1913) սրերով (1915)
Գեորգիևյան զենք (05.05.1915)


== Ընտանիք ==
Պյոտր Արապովը ամուսնացել է  ծնունդով բարոնուհի Ալեքսանդրա Անդրեևնա Մայդելի (1880-1944) հետ։ Նրանց երեխաներն են`  

Մարիա (1900-1985)
Իվան  (1906-1941)
Ալեքսանդրա (1911-1919)


== Ծանոթագրություններ ==


== Արտաքին հղումներ ==
Арапов Петр Иванович Archived 2016-09-03 at the Wayback Machine.


== Աղբյուրներ ==
Волков С.В. Офицеры российской гвардии: Опыт мартиролога М.: Русский путь, 2002. С. 43.
Волков, С.В. Генералитет Российской империи: энциклопедический словарь генералов и адмиралов от Петра I до Николая II. - М.: Центрполиграф, 2009. - Т. I. А-К. - С. 70. - ISBN 978-5-9524-4166-8.
Фрейман О. Р. Пажи за 183 года (1711-1984). Биографии бывших пажей с портретами. Фридрихсгамн, 1894. С. 735
Սուրբ Սարգիս եկեղեցի (Թբիլիսի)

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)Սուրբ Սարգիս եկեղեցի, հայկական առաքելական ոչնչացված եկեղեցի ներկայիս Վրաստանի մայրաքաղաք Թբիլիսիում։ Ոչնչացվել է Լավրենտի Բերիայի հրամանով 1930-ական թվականներին։


== Անուն ==
Գտնվում էր Սուրբ Սարգիս փողոցի վրա, որտեղից էլ ստացել է իր անունը։


== Պատմություն ==
Կառուցումը սկսվել է 1737 թ-ին Նորաշենի եկեղեցու եպիսկոպոսապետի՝ Տեր-Սուքիասի նախաձեռնությամբ։
1795 թ-ին Աղա Մուհամմեդ խանի զորքրեը մտնում են քաղաք և ավերում եկեղեցին։
Ռուսական կայսրությունՌուսական կայսրության կազմի մեջ մտնելով սկսվումէ Թիֆլիսի բուռն զարգացումը։ 1831 թ-ին Ղրիմից ժամանած Մանվել Կյումուշխանեցին նշանակվում է Սուրբ Սարգսի եպիսկոպոսապետ և սկսում եկեղեցու վերաշինումը։
Սուրբ Սարգիսը բարձր էր, ներսից զարդարված որմնանկարներով։


== Ավերում ==
Եկեղեցին ոչնչացվել է 1937-38 թթ. Լավրենտի Բերյայի հրամանով այլ 11 հայկական եկեղեցիների հետ միասին։ Ոչնչացման ժամանակ երկու աշխատող զոհվեց։


== Ծանոթագրություններ ==
(ռուս.) Թբիլիսիի հայկական եկեղեցիներ - Սուրբ Սարգիս


== Տես նաև ==
Հայերը Վրաստանում
Վրաստանի հայկական տաճարների ցանկ
Նիկիտինցի (գյուղ, Յարմոլինի շրջան)

Նիկիտինցի (ուկրաիներեն՝ Микитинці), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Նիկիտինցի գյուղում բնակվում էր 84 մարդ։ Բնակավայրը զբաղեցնում է 0,61 կմ² տարածք։ Բնակչության խտությունը կազմում էր 137,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրագմատիկական մանկավարժություն

Պրագմատիկական մանկավարժություն, մանկավարժական ուղղություն, տարածված է Ամերիկայի Միացյալ Նահանգներում, Անգլիայում և այլ երկրներում։
Հիմքում ընկած են պրագմատիզմի գաղափարները։ Հիմնադիրն է Ջոն Դյուին։ Հայտնի է նաև էքսպերիմենտալիզմ, կոնստրուկտիվիզմ, ինստրումենտալիզմ, պրոգրեսիվիզմ անուններով։ Պրագմատիկական մանկավարժությունը ժխտում է դաստիարակության հեռանկարային նպատակը և ընդունում միայն տվյալ իրավիճակից բխող «անմիջական նպատակները», որոնք բավարարելու են երեխայի պահանջները։ Համակարգված կրթությունը փոխարինում է կոմպլեքսային ուսուցմամբ (երեխաների աշխատանքային և խաղային գործունեությամբ)։
Երեխան ինքն է պլանավորում սեփական գործունեությունը, ուսուցիչը հանդես է գալիս իբրև խորհրդատու, օգնական։
Պետրովկա (գյուղ, Յանաուլսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ռուս.՝ Петровка, բաշկիրերեն՝ Петровка), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 166 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուռլո (քաղաք)

Մուռլո  (իտալերեն՝ Murlo), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 2200 մարդ (2008 թվականի տվյալներով)։ Խտությունը՝ 19 մարդ/կմ²։ Տարածքը՝ 115 կմ²։ Էլեկտրոնային փոստ՝ 53016։ Հեռախոսային կոդ՝ 0577։
Կոմունայի հովանավոր սուրբն է Տոդիի Սուրբ Ֆորտունատուսը։ Տոնը նշվում է հուլիսի 12-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0577 814213
Գլխավոր կայք։ http://www.comune.murlo.siena.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սան Բարտոլոմեո ին Գալդո

Սան Բարտոլոմեո ին Գալդո (իտալերեն՝ San Bartolomeo in Galdo), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 5839 մարդ, բնակչության խտությունը կազմում է 71 մարդ/կմ²։ Զբաղեցնում է 82 կմ² մակերես տարածք։ Փոստային ինդեքս՝ 82028, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
(6120) Անհալտ

(6120) Անհալտ (անգլ.՝ Anhalt), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 21-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,355185 ա. մ., առավելագույնը մոտենում է 1,8357 ա. մ. հեռավորության վրա և հեռանում 2,8747 ա. մ.։ Արեգակի շուրջ մեկ ամբողջական պտույտ է կատարում 1320,19 երկրային օրվա ընթացքում, իր ուղեծրով շարժվելով միջինում 0,272688 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6120) Անհալտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փռյուգիացիներ

Փռյուգիացիներ (հուն․՝ Φρύγες, Phruges կամ Phryges), հին Հնդեվրոպական լեզվով խոսող ժողովուրդ, որը սկզբնապես բնակվել է հարավային Բալկաններում, ու ըստ Հերոդոտոսի, հանդես են եկել Բրիգներ անվամբ, հետագայում՝ Հելլեսպոնտոսով գաղթելով ու վերջնականապես հաստատվելով Փոքր Ասիայում, անվանվել են Փռյուգիացիներ։ Չնայած դրան, փռյուգացիների բալկանյան ծագումը ժամանակակից գիտնականների քննարկման առարկան է։
Փռյուգիան ունեցել է բրոնզեդարյան զարգացած մշակույթ։ Հունական երաժշտության ամենավաղ ավանդույթները մասամբ կապված են փռյուգիական երաժշտության հետ, որը փոխանցվել է Փոքր Ասիայի հունական գաղութների միջոցով, հատկապես փռյուգիական լադը, որը հին հունական երաժշտության մեջ ընկալվում էր, որպես ռազմաշունչ երաժշտություն։ Համաձայն առասպելի, փռյուգացի Միդասը, «ոսկե հպման» արքան, երաժշտություն սովորել է հենց Օրփեոսից։ Եվս մեկ երաժշտական հայտնագործություն, որը հայտնի է Փռյուգիայից, դա երկփողանի եղեգնյա գործիքն է՝ ավլոսը։ Հունական դասական պատկերագրության մեջ Պարիսը, որ տրոյացի էր, ներկայացված էր որպես ոչ հույն՝ իր փռյուգիական գլխարով, որը կրում էր նաև Միհրը և այն պահպանվել է ժամանակակից պատկերներում, որպես ամերիկացի և ֆրանսիացի հեղափոխականների «Ազատության գդակ»։
Փռյուգիացիները խոսում էին հնդեվրոպական լեզվաընտանիքին պատկանող փռյուգերեն լեզվով։ Ժամանակակից համաձայնությամբ, հունարենը համարվում է փռյուգերենի ամենամոտ ազգակից լեզուն։ 


== Պատմություն ==


== Մշակույթ ==


== Ծանոթագրություններ ==
92 (թիվ)

92 (իննսուներկու), բնական թիվ է


== Գիտության մեջ ==
92-ը Ուրանի ատոմային թիվն է
92 կարգային թիվն է կրում Ունդինա աստերոիդը


== Այլ ==
92-ը Ֆրանսիայի Օ-դը-Սեն դեպարտամենտի կարգային թիվն է
92-ն են Գինեսի գրքում գրանցված ամենաերկար տեղանվան տառերը՝ Տաումատաուկատանգիինգակոաոաոուտամատեապոկանուենուկիտանատահու (մահորի լեզվով՝ Taumata-whakatangihanga-kōauau-a-Tamatea-pōkai-whenua-ki-tana-tahu)։


== Տես նաև ==
92 թ.
Մ. թ. ա. 92 թ.
1992 թ.
Կուրտրիզի է Ֆյուսինի

Կուրտրիզի է Ֆյուսինի (ֆր.՝ Courtrizy-et-Fussigny), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Գինիկուր կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02229։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 67 մարդ։ 


== Տնտեսություն ==
2010 թվականին 44 մարդկանցից (15—64 տարեկան) 28-ը եղել են առավել ակտիվ տնտեսվարողներ, 16-ը եղել են համեմատաբար ոչ ակտիվ (ակտիվության ցուցանիշը կազմել է 63,6 %, 1999 թվականին եղել է 55,0 %)։ 28 ակտիվ քաղաքացիներից 23-ը աշխատել են տարբեր ձեռնարկություններում (16 տղամարդ և 7 կին), անաշխատունակների թիվը կազմել է 5 մարդ (1 տղամարդ և 4 կին)։ 16 ոչ ակտիվ մարդկանցից 3-ը եղել են կամ աշակերտ կամ էլ ուսանող, 12-ը եղել են թոշակառու, 1-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Կուրտրիզի է Ֆյուսինի ազգային համալսարանի վիճակագրությունը (ֆր.)
Ամռան սկիզբը (Սլաքավարուհին)

Ամռան սկիզբը (Սլաքավարուհին), 1991 թվականին նկարահանված հայկական ֆիլմ։


== Սյուժե ==
Ֆիլմը մենակությունից խուսափել փորձող կնոջ մասին է, որը նպատակին հասնելու ոչ մի քայլ չի ձեռնարկում։ Եվ մնում է մեն-մենակ իր երազանքների ու հուշերի հետ։


== Դերերում ==
Լ. Տոնոյան
Ա. Եղիազարյան


== Տես նաև ==
Հայկական ֆիլմերի ցանկ


== Ծանոթագրություններ ==
Կիտամի

Կիտամի (ճապ.՝ 北見市 Kitami-shi), քաղաք Ճապոնիայի Հոկայդո պրեֆեկտուրայում՝ Օխոտսկ ենթապրեֆեկտուրայում։ Համարվում է ենթապրեֆեկտուրայի ամենաբնակեցված քաղաքը։
Կիտամին կենտրենական դիրք է գրավում Օխոտսկ ենթապրեֆեկտուրայում։ Քաղաքի մոտ են գտնվում Կիտամի լեռները։
2017 թվականի ապրիլի 30-ի տվյալների համաձայն՝ քաղաքի բնակչությունը կազմում է 119 135 մարդ, իսկ բնակչության խտությունը՝ 83 մարդ/կմ2։ Քաղաքի զբաղեցրած տարածքը կազմում է 1 427,56 կմ2։


== Կլիմա ==
Կիտամիի կլիման մերձարևադարձային մուսսոնային է։ Բնութագրվում է ցուրտ ամառներով և տաք անառներով։


== Քույր քաղաքներ ==
 Էլիզաբեթ, Նյու Ջերսի, Ամերիկայի Միացյալ Նահանգներ, 1969 թվականի հունիսի 12-ից
 Պորոնայսկ, Սախալինի մարզ, Ռուսաստան, 1972 թվականի օգոստոսի 13-ից
 Չինջու, Հարավային Կորեա
 Բարհեդ, Ալբերտա, Կանադա
 Կոտի, Ճապոնիա
 Սակավա, Ճապոնիա
 Մարումորի, Ճապոնիա
 Օնո, Ճապոնիա


== Ծանոթագրություններ ==


== Արտաքին հղումներ ==
Քաղաքի պաշտոնական կայք (ճապոներեն)
Վասիլևկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ռուս.՝ Васильевка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը2007 թվականին գրանցված տվյալներով կազմում էր 156 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դմիտրովկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1782 թվականին։
2001 թվականի տվյալներով Դմիտրովկա գյուղում բնակվում էր 439 մարդ։ Բնակավայրը զբաղեցնում է 1775 կմ² տարածք։ Բնակչության խտությունը կազմում էր 247,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուգրոեդսկի գյուղական խորհուրդ (Կրասնոպոլսկի շրջան)

Ուգրոեդսկի գյուղական խորհուրդ  (ուկրաիներեն՝ Угроїдська селищна рада), Ուկրաինայի Սումիի մարզի Կրասնոպոլսկի շրջանում։
2001 թվականի տվյալներով Ուգրոեդսկի գյուղական խորհրդում բնակվում էր 3014 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ժունեդա

Ժունեդա (իսպ.՝ Juneda), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Գառիգես շրջանում։ Տարածքը կազմում է՝ 47,35 կմ2։ Բնակչությունը՝ 3487 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-26 at the Wayback Machine.
Información del Institut d'Estadística de Catalunya
Էնար Յաագեր

Էնար Յաագեր (էստ․՝ Enar Jääger, նոյեմբերի 18, 1984(1984-11-18), Կոհիլա, Ռապլամաա, Էստոնիա), էստոնացի ֆուտբոլիստ, պաշտպան։ Բելգիական «Լիերսե» ակումբի և Էստոնիայի ազգային հավաքականի խաղացող է։


== Ակումբային կարիերա ==
Էստոնական «Ֆլորա» ակումբի սանն է։ 2003 թ. Ֆլորայի հետ դարձել է Էստոնիայի առաջնության հաղթող։ 2005-2006 թթ. խաղացել է Մոսկվայի Տորպեդոյում։
3 մրցաշրջան (2007-2009 թթ.) անցկացրել է նորվեգական «Օլեսունդս» ակումբի կազմում և խաղադաշտ է մտել 58 անգամ։ 2009 թ. օգոստոսին Յաագերը «Ասկոլի» ակումբի հետ կնքեց պայմանագիր 3 տարի ժամկետով։ 2010 թ. հունվարին նա լքեց ակումբը, իսկ մարտին արդեն վերադարձավ «Օլեսունդս»։


== Ազգային հավաքականի կազմում ==
Էստոնիայի ազգային հավաքականի կազմում Յաագերն անցկացրել է 70 հանդիպում։ Մեկնարկային հանդիպումը ազգային հավաքականի կազմում եղել է 2002 թ. հոկտեմբերի 12-ին, երբ թիմը ընկերական հանդիպում էր անցկացնում Նոր Զելանդիայի ազգային հավաքականի հետ։


== Հղումներ ==
• Էնար Յաագերը www.national-football-teams.com կայքում
• Էնար Յաագերը legioner.kulichki.com կայքում
Գոյաս (այլ կիրառումներ)

Գոյաս, կարող է վերաբերել՝

Գոյաս - նահանգ Բրազիլիայում, Բրազիլական սարավանդի կենտրոնական մասում, Տոկանտինս գետի ավազանում
Գոյաս - համայնք Բրազիլիայում՝ Գոյաս նահանգի կազմում
Սովետական մեծ հանրագիտարան

Սովետական մեծ հանրագիտարան (ռուս.՝ Большая советская энциклопедия), նաև ՄՍՀ (ռուսերեն՝ БСЭ)՝ ամենահայտնի և ամենատարողունակ սովետական հանրագիտարանը։ Հրատարակվել է 1926 թվականից մինչ 1990 թ.-ը «Սովետական հանրագիտարան» (ռուսերեն՝ «Советская энциклопедия») հրատարակչությունը և նրա նախնիները, այսօր դա «Մեծ Ռուսաստանյան հանրագիտարանն» է (ռուսերեն՝ «Большая Российская энциклопедия»)։
Ունեցել է 3 հրատարակություն՝

1-ին՝ 65 հատոր
2-րդ՝ 49 հատոր
3-րդ՝ 30 հատոր


== Այլ խորհրդային հանրագիտարաններ ==


== Տես նաև ==
Հայկական սովետական հանրագիտարան
Բրոնգհաուսի և Եփրոնի հանրագիտական բառարան
Պատրոնաժ

Պատրոնաժ (ֆր.՝ patronage՝ հովանավորություն, խնամակալություն, հոգաբարձություն), ՍՍՀՄ-ում բուժկանխարգելիչ հիմնարկների աշխատանքի ձև, որի հիմնական նպատակն է տանը առողջացուցիչ և կանխարգելիչ միջոցառումների կիրառումը, անձնական հիգիենայի կանոնների ներդրումը և կենցաղում սրանց հիգիենային պայմանների բարելավումը։ Լայնորեն կիրառվում է մայրության և մանկության պահպանության հիմնարկներում։ Պատրոնաժ իրականացնում են մանկական պոլիկլինիկաների և գյուղական բժշկները, տեղամասերի բժիշկները, բուժքույրերը, կանանց կոնսոււտացիաների բուժակներն ու մանկաբարձուհիները։ Պատրոնաժ հղիների և երեխաների
մանկաբարձուհին այցելում է կնոջը հղիության առաջին շրջանում, ծանոթանում կյանքի պայմաններին, զրուցում պտղի նախածննդյան պահպանության հարցերիմասին, խորհուրդներ տալիս անձնականհիգիենայի կանոնների վերաբերյալ, բացատրում կնոջ առողջության և իրավունքների պահպանության օրենքներն ու որոշումները։ Այնուհետև պատրոնաժը կիրառվում է անհրաժեշտության դեպքում՝ կանանց կոնսուլտացիայի մանկաբարձ-գինեկոլոգիհրահանգով։ Ծննդկանին հիվանդանոցից դուրս գրելուց հետո, առաջին երեք օրը պատրոնաժային մանկական բուժքույրը բժշկի հետ այցելում է նորածնին։ Պատրոնաժ հոգեկան հիվանդների, հոգեբուժական օգնության կազմակերպման ձևերից, որի դեպքում հանգիստ վարքագծով քրոնիկական հիվանդները գտնըվում են տանը՝ հոգեբուժական հիմնարկների մշտական հսկողությամբ։ Բուժքույրը հիվանդին այցելում է 3 ամիսը 1 անգամ։ Հոգեկան հիվանդների պատրոնաժային հսկողությունը և դրանից դուրս գրումը սահմանում են հատուկ հանձնաժողովները։
Դոլինա (գյուղ, Զնամենկայի շրջան)

Անվան այլ կիրառումների համար տե՛ս՝ ԴոլինաԴոլինա (ուկրաիներեն՝ Долина), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Դոլինա գյուղում բնակվում էր 45 մարդ։ Բնակավայրը զբաղեցնում է 0,474 կմ² տարածք։ Բնակչության խտությունը կազմում էր 94,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տաշիսկարի

Տաշիսկարի (վրաց.՝ ტაშისკარი), գյուղ Վրաստանում։ Գտնվում է Շիդա Քարթլի մարզի Խաշուրի շրջանում։


== Դիրք ==
Գտնվում է ծովի մակարդակից 720 մետր բարձրության վրա։ Շրջկենտրոն Խաշուրից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 360 մարդ։


== Ծանոթագրություններ ==
Լեոնարդ Սարկիսով

Լեոնարդ Սարգսի Սարկիսով (Սարգսյան), հանդիպում է նաև Լեոնդի անունով. (սեպտեմբերի 5, 1931, Գանձակ, Ադրբեջանական ԽՍՀ, ԱԽՖՍՀ, ԽՍՀՄ - հոկտեմբերի 28, 1998, Երևան, Հայաստան), հայ դերասան, Հայաստանի ժողովրդական արտիստ։


== Կենսագրություն ==
Լեոնարդ Սարկիսովը ծնվել 1931 թվականին Գանձակում։ 1950-1951 թվականներին սովորել է Մոսկվայի Գյուղատնտեսության էլեկտրաֆիկացման և մեքենայացման ինստիտուտում։ Ավարտել է նաև Թբիլիսիի երկաթուղային տրանսպորտի ինժեներական ինստիտուտը։ Կինոյում սկսել է նկարահանվել 1971 թվականից։ Ամուսնացել է դաշնակահարուհի Ժաննա Գավջյանի հետ։


== Դերերը կինոյում ==
էպիզոդիկ դեր՝ «Մորգանի խնամին» (1970)
Կարեն՝ «Երևանյան օրերի խրոնիկա» (1972)
Մելքոն՝ «Քաոս» (1973)
վարորդ՝ «Մարդն Օլիմպոսից» (1974)
լուսանկարիչ՝ «Բաղդասարը բաժանվում է կնոջից» (1976)
ագրոնոմ՝ «Քարե հովիտ» (1977)
ծերունի՝ «Աշնան արև» (1977)
բժիշկ՝ «Բժիշկ» (1978)
Արշակ՝ «Աստղային ամառ» (1978)
Գասպար՝ «Երիտասարդություն․ 2-րդ թողարկում» (1979)
Գասպար՝ «Թթենի» (1979)
Խաչիկ՝ «Խոշոր շահում» (1980)
Կոստյա՝ «Լիրիկական երթ» (1980)
Նիկոլյան՝ «Թռիչքն սկսվում է երկրից» (1980)
վարսահարդար՝ «Կտոր մը երկինք» (1980)
Աքիլես՝ «Եղեք իմ ամուսինը» (1981)
«Համեստ մարդը» (1981) (կարճամետրաժ)
հյուր՝ «Գիքոր» (1982)
Վաչագան՝ «Պատահար հուլիսին» (1982)
Գասպարելլի՝ «Վառած լապտեր» (1983)
Սաքո՝ «Քոչարի» (1983)
Երվանդ՝ «Հրդեհ» (1983)
Մանուկով՝ «Հեծյալը, որին սպասում էին» (1984)
Սպիրիդոն Դոլիձե՝ «Հրամայված է վերցնել կենդանի» (1984)
Մուշեղ՝ «Վերջին կիրակին» (1985)
վարսահարդար՝ «Օդապարուկի օրը» (1986)
գործարանի տնօրեն՝ «Ծովափնյա արձակուրդ» (1986)
Աշխենի հայրը՝ «Օտար խաղեր» (1986)
«Մեզանից երեքը» (1987)
«Գործողություն» (1987)
«Խոսք» (1987)
Մանուկյան՝ «Սպիտակ ոսկոր» (1988)
էպիզոդիկ դեր՝ «Գաղտնի խորհրդականը» (1988)
Վանունց՝ «Ուժասպառվածները» (1990)
«Ժամկետը՝ յոթ օր» (1991)
«Քույրիկը Լոս Անջելեսից» (1993)
«Հարսնացուն Ջերմուկից» (1997)
«Մեր բակը 2» (1998)


== Աղբյուրներ ==
Լեոնարդ Սարկիսովը avproduction.am կայքում
Լեոնարդ Սարկիսովը kino-teatr.ru կայքում (ռուս.)
Լեոնարդ Սարկիսովը kinopoisk.ru կայքում (ռուս.)
(3111) Միսուզու

(3111) Միսուզու (անգլ.՝ անգլ.՝ Misuzu), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 19-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,22412 ա. մ., առավելագույնը մոտենում է 1,8657 ա. մ. հեռավորության վրա և հեռանում 2,5825 ա. մ.։ Արեգակի շուրջ մեկ ամբողջական պտույտ է կատարում 1211,53 երկրային օրվա ընթացքում, իր ուղեծրով շարժվելով միջինում 0,297144 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3111) Միսուզու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էդվին Քոդինգտոն

Էդվին Ֆոստեր Քոդինգտոն (անգլ.՝ Edwin Foster Coddington, հունիսի 24, 1870(1870-06-24), Մայամի, Օհայո, ԱՄՆ - դեկտեմբերի 21, 1950(1950-12-21), Կոլումբուս), ամերիկացի աստղագետ, աշխատել է Լիկի աստղադիտարանում։
Հայտնաբերել է C/1898 L1 գիսաստղը, (439) Օհայո, (440) Ֆեոդորա և (445) Էդնա աստերոիդները, ինչպես նաև IC 2574 գալակտիկան, որը նրա պատվին անվանվել է Քոդինգտոնի միգամածություն։


== Կենսագրություն ==
Քոդինգտոնը սովորել է Օհայո նահանգի համալսարանում, որտեղ 1897 թվականին ստացել է մագիստրոսի կոչում։ Փիլիսոփայության դոկտորի կոչում նա ստացել է 1902 թվականին Բեռլինի Հումբոլդի անվան համալսարանում։


== Ծանոթագրություններ ==


== Արտաքին հղումներ ==
Էդվին Ֆոստեր Քոդինգտոնի կենսագրությունը և լուսանկարներ
Մարեշալ Ֆլորիանու

Մարեշալ Ֆլորիանու (պորտ.՝ Marechal Floriano), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Աֆոնսու Կլաուդիուի գավառի կազմի մեջ։ Բնակչությունը կազմում է 14 158 մարդ՝ 2006 թվականի տվյալներով։ Գրավում է 286,102 կմ2 տարածք։ Բնակչության խտությունը՝ 49,5 մարդ/կմ²։


== Պատմություն ==
Քաղաքը հիմնադրվել է 1991 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 65.322.199,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.928,49 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,754 (տվյալները՝ ՄԱԿ-ի զարգացման ծրագրի)։
Տելեգեուզիդներ

Տելեգեուզիդներ (լատ.՝ Telegeusidae), բզեզների ենթաընտանիքի միջատ։


== Տարածվածություն ==
Տարածված են հիմնականում ԱՄՆ-ից Պանամա ընկած տարածքներում։


== Նկարագիրը ==
Միջատներն ունեն 2-6 մմ երկարություն։


== Ծանոթագրություններ ==


== Արտաքին հղումներ ==
Explore the Tree of Life
Օկտիբեհա շրջան (Միսսիսիպի)

Օկտիբեհա շրջան (անգլ.՝ Oktibbeha County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.186 կմ² է, բնակչությունը՝ 47.671 մարդ (2010 թ. տվյալներով)։ Շրջկենտրոնն է Ստարկվիլ բնակավայրը։ Կազմավորվել է 1833 թ.։
Կովտունովսկի գյուղական խորհուրդ (Շոստկինսկի շրջան)

Կովտունովսկի գյուղական խորհուրդ  (ուկրաիներեն՝ Ковтунівська сільська рада), Ուկրաինայի Սումիի մարզի Շոստկինսկի շրջանում։
2001 թվականի տվյալներով Կովտունովսկի գյուղական խորհրդում բնակվում էր 791 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Այվի Թեյլոր

Այվի Թեյլոր (անգլ.՝ Ivy Taylor, հունիսի 17, 1970(1970-06-17), Բրուքլին, Նյու Յորք, Նյու Յորք, ԱՄՆ), Ամերիկայի Միացյալ Նահանգների պետական և քաղաքական գործիչ, 2014 թվականի հուլիսի 22-ից զբաղեցնում է Սան Անտոնիոյի քաղաքապետի պաշտոնը։


== Կենսագրություն ==
Ծնվել է 1970 թվականի հուլիսի 17-ին Նյու Յորքի Բրուքլին բնակավայրում։ 1922 թվականին ավարտելով Եյլի համալսարանը՝ ստանացել է ամերիկագիտության բակալավրի ակադեմիական աստիճան։ 1998 թվականին ավարտել է Հյուսիսային Քարոլինայի Չեպել-Հիլի համալսարանը՝ ստանալով քաղաքային և տարածաշրջանային պլանավորման բնագավառի մագիստրոսի ակադեմիական աստիճան։ 1999 թվականին տեղափոխվել է ապրելու Սան Անտոնիոյում, որտեղ աշխատել է բնակարանային շինարարության դեպարտամենտում։ Այնուհետև տարբեր պաշտոններ է զբաղեցրել Սան Անտոնիոյի քաղաքային պլանավորման հանձնաժողովում։
2014 թվականի հուլիսին Սան Անտոնիոյի քաղաքապետ Հուլիան Կաստրոն  որոշում է թողնել պաշտոնը և Բարաք Օբամայի աշխատակազմում զբաղեցնում է  բնակարանային շինարարության և քաղաքային զարգացման նախարարի պաշտոնը։ 2014 թվականի հուլիսի 22-ին Այվի Թեյլորը դարձավ Սան Անտոնիոյի քաղաքապետի պաշտոնակատարը։ 2015 թվականի մայիսի 9-ին ընտրվել է Սան Անտոնիոյի քաղաքապետ՝ համառ պայքարում հաղթելով անկախ թեկնածու Լետենցիա վան դեր Պյուտին։ Այս կերպ Այվին Թեյլորը դարձավ Սան Անտոնիոյի պատմության մեջ առաջին սևամորթ կին քաղաքապետը, ինչպես նաև՝ ԱՄՆ-ի պատմության մեջ առաջին սևամորթ կինը, ով դարձել է միլիոնանոց քաղաքի  քաղաքապետ։


== Ծանոթագրություններ ==
(6336) Դոդո

(6336) Դոդո (անգլ.՝ Dodo), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 21-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,47325 ա. մ., առավելագույնը մոտենում է 2,2294 ա. մ. հեռավորության վրա և հեռանում 2,7171 ա. մ.։ Արեգակի շուրջ մեկ ամբողջական պտույտ է կատարում 1420,69 երկրային օրվա ընթացքում, իր ուղեծրով շարժվելով միջինում 0,253397 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6336) Դոդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոնելիանո

Կոնելիանո  (իտալերեն՝ Conegliano, վեն.՝ Conejan), քաղաք Իտալիայում։ Տեղակայված է Վենետո մարզի Տրևիզո գավառում։ Բնակչությունը կազմում է 35625 մարդ (2004), բնակչության խտություն՝ 964 մարդ/կմ²։ Զբաղեցնում է 36 կմ² մակերես։ Փոստային ինդեքս՝ 31015։ Հեռախոսային կոդ՝ 0438։


== Անվանի կոնելիանոցիեր ==
Ալեսանդրո Դել Պիեռո - ֆուտբոլիստ, աշխարհի չեմպիոն 2006
Մարկո Դոնադել - ֆուտբոլիստ
Չիմա դա Կոնելյանո -նկարիչ
Բռուզեգին Մարցիո - հեծանվորդ


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Նազիմ Մամեդով

Նազիմ Մամեդով (ռուս.՝ Назим Мамедов 1934, Բաքու, ԱԽՖՍՀ, ԽՍՀՄ - հոկտեմբերի 29, 2004(2004-10-29), Բաքու, Ադրբեջան), ռեժիսոր և նկարիչ-մուլտիպլիկատոր։


== Կյանք ==
Նազիմ Մամեդովը ծնվել է 1934 թվականին Բաքվում։ 
1957 թվականին ավարտել է Ադրբեջանի Ազիմ Ազիմզադեի անվան պետական գեղարվեստական ուսումնարանը։ 1961 թվականին Մոսկվայում ավարտել է «Սոյուզմուլտֆիլմին» կից նկարիչ-մուլտիպլիկատորներ դասընթացները։ 1961 թվականին նա աշխատել է որպես անիմատոր «Ադրբեջանֆիլմ» ստուդիայում, իսկ 1970 թվականից սկսել է աշխատել նաև որպես ռեժիսոր։ Նկարահանել է «Արջն ու մուկը» առաջին ադրբեջանական լիարժեք մուլտիպլիկացիոն ֆիլմը 1970 թվականին։ 1988 թվականին ստեղծել է Ադրբեջանի Հանրապետության՝ հինգ մասից բաղկացած առաջին մուլտֆիլմը՝ «Գեղեցկուհի ֆատման» (ադրբեջաներեն` Гёйчак Фатма): 
Նազիմ Մամեդովը մահացել է 2004 թվականի հոկտեմբերի 29-ին Բաքվում։
2016 թվականի սեպտեմբերին Պորտ Բաքու առևտրա-ժամանցային կենտրոնում բացվել է Նազիմ Մամեդովի հիշատակին նվիրված ցուցահանդես։ Ցուցահանդեսում ներկայացվել է Նազիմ Մամեդովի ավելի քան 50 աշխատանք։


== Ֆիլմոգրություն ==
Առյուծը և երկու ցուլը (մուլտֆիլմ, 1970 թվական)
Արջն ու մուկը (մուլտֆիլմ, 1970 թվական)
Ջիրտդանը (մուլտֆիլմը, 1969 թվական)
Ջիրտդանի նոր արկածները (մուլտֆիլմ, 1973 թվական)
Ֆիտնեն ((մուլտֆիլմ, 1970 թվական)
Գեղեցկուհի ֆատման (մուլտֆիլմ, 1988 թվական)
Եվ Ումայը երազ տեսավ (մուլտֆիլմ, 1985 թվական)
Բարին և չարը (մուլտֆիլմ, 1980 թվական)
Քարավանը (մուլտֆիլմ, 1995 թվական)
Կուղղվի՞ արդյոք կուզիկին գերեզմանը (մուլտֆիլմ, 1972 թվական)
Կախարդական կուժը (մուլտֆիլմ, 1979 թվական)
Հետո դու կզղջաս (մուլտֆիլմ, 1978 թվական)
Շահը և ծառան (մուլտֆիլմ, 1976 թվական)
Գեղեցկուհի Նեֆթ թագուհին (մուլտֆիլմ, 1974 թվական)
Տնակը բացատում (մուլտֆիլմ, 1986 թվական)
Շունը և նրա ստվերը (մուլտֆիլմ, 1977 թվական)
Աղվեսի ուխտագնացությունը (մուլտֆիլմ, 1971 թվական)
Տեղային անձնակազմի հաստատումը (մուլտֆիլմ, 1973 թվական)


== Ծանոթագրություններ ==


== Արտաքին հղումներ ==
Министерство культуры Азербайджанской Республики. От имени студии Дж. Джаббарлы «Азербайджан». Айдын Кязимзаде . Наш «Азербайджанфильм». С 1923 по 2003. Баку: 2004.- с. 49; 313—318.
Азербайджанская Национальная Энциклопедия: Азербайджан. Рамиз Мамедов. Фильм.
Научный центр Азербайджанской национальной энциклопедии, 2007.- с. 815. Назим Мамедов Музей Анимации Азербайджана.
Օդային ջեռուցում

Օդային ջեռուցում, ջեռուցման համակարգ, որի դեպքում շենքերը ջեռուցվում են տաք օդով։


== Ընդգրկումը ==
Օդային ջեռուցումը ընդգրկում է օդատաքացուցիչներ (դրանցում օդը կարող է տաքացվել տաք ջրով, գոլորշիով, տարբեր վառելանյութերի այրումից անջատվող ջերմությամբ, ինչպես նաև էլեկտրականությամբ), օդատարներ (օդը հասցնում են ջեռուցվող շենքերին), օդամատուցիչ և օդառու ցանցեր (դրանցով օդը մատուցվում է ջեռուցվող շենքերին ն հավաքվում՝ օդատաքացուցիչին մատուցելու համար), օդատարների փակիչ–կարգավորիչ կափույրներ։ Տարբերում են վերաշրջանառու (օդատաքացուցիչին մատուցվող ամբողջ օդը հավաքվում է այդ օդով տաքացվող շենքից) և օդափոխության հետ համակցված (օդի մատուցումն իրականացվում է մասամբ ջեռուցվող շենքից, մասամբ էլ՝ դրսից) օդային ջեռուցում։ Համակարգերում օդի տեղաշարժը կարող է լինել բնական (օդի ջերմաստիճանի և խտության տարբերության հաշվին) կամ հարկադրական (օդափոխիչների օգնությամբ)։
Բոլշեբադրակովո

Բոլշեբադրակովո (ռուս.՝ Большебадраково, թաթ.՝ Оло Бадрак), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 456 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)